CELEX: 62018TB0419
Language: sk
Date: 2018-10-25 00:00:00
Title: Vec T-419/18 R: Uznesenie predsedu Všeobecného súdu z 25. októbra 2018 – Crédit agricole a Crédit agricole Corporate and Investment Bank/Komisia („Konanie o nariadení predbežného opatrenia — Hospodárska súťaž — Euro Interbank Offered Rates (Euribor) — Euro Interest Rate Derivates (EIRD) — Zamietnutie žiadosti o dôverné zaobchádzanie s určitými informáciami nachádzajúcimi sa v rozhodnutí konštatujúcom porušenie článku 101 ZFEÚ — Zásada prezumpcie neviny — Návrh na nariadenie predbežných opatrení — Neexistencia fumus boni iuris“)

4.2.2019   
            
            
               SK
            
            
               Úradný vestník Európskej únie
            
            
               C 44/73
            
         
      Uznesenie predsedu Všeobecného súdu z 25. októbra 2018 – Crédit agricole a Crédit agricole Corporate and Investment Bank/Komisia
      (Vec T-419/18 R)
      ((„Konanie o nariadení predbežného opatrenia - Hospodárska súťaž - Euro Interbank Offered Rates (Euribor) - Euro Interest Rate Derivates (EIRD) - Zamietnutie žiadosti o dôverné zaobchádzanie s určitými informáciami nachádzajúcimi sa v rozhodnutí konštatujúcom porušenie článku 101 ZFEÚ - Zásada prezumpcie neviny - Návrh na nariadenie predbežných opatrení - Neexistencia fumus boni iuris“))
      (2019/C 44/96)
      Jazyk konania: francúzština
      
         Účastníci konania
      
      
         Žalobkyne: Crédit agricole (Montrouge, Francúzsko), Crédit agricole Corporate and Investment Bank (Montrouge) (v zastúpení: J.-P. Tran Thiet, J. Jourdan, J.-J. Lemonnier, avocats, a M. Powell, solicitor)
      
         Žalovaná: Európska komisia (v zastúpení: B. Mongin, M. Farley a F. van Schaik, splnomocnení zástupcovia)
      
         Predmet veci
      
      Návrh založený na článkoch 278 a 279 ZFEÚ, v ktorom sa navrhuje na jednej strane odklad výkonu rozhodnutia Komisie K(2018) 2743 final z 27. apríla 2018 týkajúceho sa námietok Crédit agricole a Crédit agricole Corporate and Investment Bank proti zverejneniu informácií na základe článku 8 rozhodnutia predsedu Európskej komisie 2011/695/EÚ z 13. októbra 2011 o funkcii a pôsobnosti vyšetrovateľa v niektorých konaniach vo veci hospodárskej súťaže [vec AT.39914 – Úrokové deriváty demoninované v eurách (EIRD)] a na druhej strane nariadiť Komisii, aby neuverejnila znenie svojho rozhodnutia K(2016) 8530 final zo 7. decembra 2016 týkajúceho sa konania podľa článku 101 ZFEÚ a článku 53 Dohody o Európskom hospodárskom priestore [vec AT.39914 – Úrokové deriváty denominované v eurách (EIRD)], ktoré obsahuje údajne dôverné informácie
      
         Výrok
      
      
                  1.
               
               
                  Návrh na nariadenie predbežných opatrení sa zamieta.
               
            
                  2.
               
               
                  O trovách konania sa rozhodne v spore o veci samej.